Diari Oficial de la Generalitat Valenciana


Sumari del DOGV 4340, del 20-09-2002 (2002/10383)

DECRET 152/2002, de 17 de setembre, del Govern Valencià, pel qual se cedeix a l'Ajuntament de la Vall d'Uixó la parcel·la R-6, de 1.460 m² de superfície, situada en el polígon residencial la Moleta, per a la reposició i ampliació del col·legi públic Ausiàs March, i s'autoritza el canvi d'ús de 1.026 m² cedits com a vials i destinats a servici públic educatiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4340

Data del DOGV
:   20-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10519


Data del document
:   17-09-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Vall d'Uixó, la
    * cultura regional
    * propietat immobiliària
    * transmissió de la propietat

DECRET 152/2002, de 17 de setembre, del Govern Valencià, pel qual se cedeix a l'Ajuntament de la Vall d'Uixó la parcel·la R-6, de 1.460 m² de superfície, situada en el polígon residencial la Moleta, per a la reposició i ampliació del col·legi públic Ausiàs March, i s'autoritza el canvi d'ús de 1.026 m² cedits com a vials i destinats a servici públic educatiu. [2002/X10004]
  
Per mitjà del Reial Decret 1720/1984, de 18 de juliol, van ser transferits per l'Estat a la Comunitat Valenciana en matèria de Patrimoni Arquitectònic de l'Habitatge diversos immobles entre els quals es trobava la denominada parcel·la R-6 del polígon residencial la Moleta, a la Vall d'Uixó.
  
Consta en l'Inventari General de Béns i Drets de la Generalitat Valenciana amb el codi A02/12/126/0007-1, amb la qualificació jurídica de bé patrimonial.
  
Figura inscrita al Registre de la Propietat de la Vall d'Uixó, al tom 934, llibre 141, foli 94, finca 18.913, inscripció 2ª.
  
Les disposicions addicionals primera, segona i tercera de la Llei 3/1986, de 24 d'octubre, de Patrimoni de la Generalitat Valenciana, atribueixen a la Conselleria d'Obres Públiques, Urbanisme i Transports les facultats d'adquisició, administració, conservació i alienació de béns integrants del patrimoni de promoció pública de l'habitatge, propietat de la Generalitat Valenciana, la gestió i administració de les quals té atribuïda l'Institut Valencià d'Habitatge, SA.
  
Per mitjà de la Resolució de 7 de juny de 2002, de la Direcció General d'Arquitectura i Habitatge, de la Conselleria d'Obres Públiques, Urbanisme i Transports, va ser posada a disposició del Patrimoni de la Generalitat Valenciana la mencionada parcel·la.
  
Amb la finalitat de procedir, per a un millor compliment de la LOGSE, a la regularització del col·legi públic Ausiàs March, realitzant la reposició i ampliació del mencionat centre, l'Ajuntament de la Vall d'Uixó va sol·licitar a la Generalitat Valenciana la cessió de la parcel·la R-6 del polígon de la Moleta de la dita població, amb una superfície de 1.460 m², i l'autorització de canvi d'ús de la parcel·la de 1.026 m² de superfície situada en el mateix polígon, que va ser cedida per la Generalitat Valenciana al mencionat ajuntament destinada a vials, zones verdes i espais lliures, per mitjà d'escriptura pública atorgada el dia 3 de juny de 1997 davant el notari de València, senyor Rafael Gómez Ferrer-Sapiña.
  
El dit centre, una vegada aprovat el present decret, formalitzada la corresponent cessió i annexats estos terrenys als 5.826 m² de propietat municipal, disposarà d'una superfície de 7.286 m², que serà posada a disposició de la Conselleria de Cultura i Educació per a procedir a la seua regularització.
  
En virtut dels informes que consten en l'expedient, considerant justificada la utilitat pública i l'interés social del fi per al qual es destinarà l'immoble, de conformitat amb allò que s'ha establit pels articles 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del mencionat text legal, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i després de la deliberació del Govern Valencià, en la reunió del dia 17 de setembre de 2002,
  
DECRETE
  
Article 1
  
Declarar, als efectes de la seua cessió gratuïta a l'Ajuntament de la Vall d'Uixó, l'alienabilitat de la parcel·la R-6 situada al polígon residencial la Moleta.
  
La parcel·la té una superfície de 1.460 m², està destinada a equipament educatiu i els seus límits actuals són: nord i est, zona edificada; sud, vial, segons el Pla General d'Ordenació Urbana; i oest, equipament educatiu.
  
Consta inscrita al Registre de la Propietat de la Vall d'Uixó, al tom 934, llibre 141, foli 94, finca 18.913, inscripció 2ª.
  
Referència cadastral: 4243269BU9614N6063IC.
  
Article 2
  
Cedir a l'Ajuntament de la Vall d'Uixó la parcel·la descrita en l'article 1 per a ser destinada a la reposició i ampliació del col·legi públic Ausiàs March.
  
La cessió queda condicionada que per l'ajuntament cessionari es mantinga de forma definitiva la destinació assenyalada. En el cas d'incompliment de la referida finalitat l'immoble objecte de cessió revertirà al patrimoni de la Generalitat Valenciana.
  
L'inici del termini de la cessió començarà des de l'adopció del corresponent acord plenari pel qual s'accepte la cessió en els termes que consten en el present decret.
  
Article 3
  
La cessió queda subjecta a les condicions següents:
  
- Que es procedisca, per l'Ajuntament de la Vall d'Uixó, a l'acceptació de l'immoble en el termini de dos mesos.
  
- Que l'Ajuntament cessionari destine únicament i exclusivament l'immoble objecte de cessió a la reposició i ampliació del col·legi públic Ausiàs March, i haurà de posar-se a disposició de la Conselleria de Cultura i Educació la total superfície del centre, que ascendeix a 7.286 m².
  
Article 4
  
La cessió queda condicionada que per l'Ajuntament de la Vall d`Uixó es mantinga, de forma definitiva, la destinació per a la qual se cedeixen les parcel·les, les quals revertiran al patrimoni de la Generalitat Valenciana en el cas d'incompliment de la referida finalitat.
  
En tot cas, la reversió o resolució de la cessió no atorgarà cap dret a indemnització per a l'Ajuntament cessionari.
  
Article 5
  
Autoritzar el canvi d'ús de 1.026 m² cedits per la Generalitat Valenciana per mitjà d'escriptura pública de cessió atorgada el 3 de juny de 1997, davant el notari de València, senyor Rafael Gómez Ferrer-Sapiña, a l'Ajuntament de la Vall d'Uixó, amb la finalitat de ser destinats a vials i que, com a conseqüència de la present autorització, hauran de ser destinats a servici públic educatiu i incorporar-se als terrenys del col·legi públic Ausiàs March.
  
El canvi d'ús queda igualment subjecte a les condicions establides en els articles 2, 3, i 4 del present decret, així com a la reversió per incompliment d'estes.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 17 de setembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,
  
VICENTE RAMBLA MOMPLET